ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 \_հունիսի 2020 թվականի N - Լ

«ԲԱՆԿԵՐԻ, ՎԱՐԿԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ, ՆԵՐԴՐՈՒՄԱՅԻՆ ԸՆԿԵՐՈՒԹՅՈՒՆՆԵՐԻ, ՆԵՐԴՐՈՒՄԱՅԻՆ ՖՈՆԴԻ ԿԱՌԱՎԱՐԻՉՆԵՐԻ ԵՎ ԱՊԱՀՈՎԱԳՐԱԿԱՆ ԸՆԿԵ-ՐՈՒԹՅՈՒՆՆԵՐԻ ՍՆԱՆԿՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱ­ՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱ-ՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՌԱՋԱՐԿՈՒԹՅԱՆ ՄԱՍԻՆ

 -------------------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրա­պե­տու­թյան կառա­վա­րությունը որոշում է.

1. Հավանություն տալ «Բանկերի, վարկային կազմակերպությունների, ներդրումային ընկերությունների, ներդրումային ֆոնդի կառավարիչների և ապահովագրական ընկերությունների սնանկության մասին» Հայաստանի Հանրապետության օրենքում փոփոխություններ կատարելու մասին» Հայաստանի Հանրա­պետության օրենքի նախագծի (*Պ-626-23.05.2020-ՖՎ-011/0*) վերաբերյալ Հայաս­տա­նի Հանրապե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կարգով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

 ՎԱՐՉԱՊԵՏ Ն. ՓԱՇԻՆՅԱՆ

 2020թ. հունիսի

 Երևան

«ԲԱՆԿԵՐԻ, ՎԱՐԿԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ, ՆԵՐԴՐՈՒՄԱՅԻՆ ԸՆԿԵՐՈՒԹՅՈՒՆՆԵՐԻ, ՆԵՐԴՐՈՒՄԱՅԻՆ ՖՈՆԴԻ ԿԱՌԱՎԱՐԻՉՆԵՐԻ ԵՎ ԱՊԱՀՈՎԱԳՐԱԿԱՆ ԸՆԿԵ-ՐՈՒԹՅՈՒՆՆԵՐԻ ՍՆԱՆԿՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱ­ՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆ-ՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ԱՌԱՋԱՐԿՈՒԹՅՈՒՆԸ

 «Բանկերի, վարկային կազմակերպությունների, ներդրումային ընկերություն-ների, ներդրումային ֆոնդի կառավարիչների և ապահովագրական ընկերություն-ների սնանկության մասին» Հայաստանի Հանրապետության օրենքում փոփոխու-թյուններ կատարելու մասին» Հայաստանի Հանրապետության օրենքի նախագծով (այսուհետ` Նախագիծ) առաջարկվում է.

1) «Բանկերի, վարկային կազմակերպությունների, ներդրումային ընկերու-թյունների, ներդրումային ֆոնդի կառավարիչների և ապահովագրական ընկերու-թյունների սնանկության մասին» ՀՀ օրենքի՝ (այսուհետ՝ Օրենք) պահանջների բավարարման հերթականությունը սահմանող 31-րդ հոդվածի 2-րդ մասում՝ երրորդ հերթով բավարարման ենթակա՝  Հայաստանի Հանրապետության և օտարերկրյա քաղաքացիների, ինչպես նաև քաղաքացիություն չունեցող անձանց Հայաստանի Հանրապետության դրամով բանկային ավանդների և բանկային հաշիվներին առկա մնացորդների` մինչև 10 միլիոն դրամի, իսկ արտարժութային ավանդների (հաշիվ-ների) դեպքում` 5 միլիոն դրամին համարժեք չափերը համապատասխանաբար փոխարինել 16 միլիոն դրամ և 7 միլիոն դրամ չափերով (Հոդված 1.),

 2) Նախագծի 1-ին հոդվածով առաջարկվող կարգավորումը տարածել նաև օրենքն ուժի մեջ մտնելու պահին **գործող ավանդային պայմանագրերի վրա** (Հոդված 2.)**:**

Համաձայն Նախագծի հիմնավորման և Նախագծի վերաբերյալ ՀՀ կենտ-րոնական բանկի դիրքորոշման՝ Նախագիծը մշակվել է ի լրումն Ազգային ժողովի 2020 թվականի հունիսի 03-ի նիստում առաջին ընթերցմամբ ընդունված «Ֆիզի-կական անձանց բանկային ավանդների հատուցումը երաշխավորելու մասին» Հայաստանի Հանրապետության օրենքում փոփոխություններ կատարելու մասին» օրենքի նախագծին (Պ-582-20.04.2020-ՖՎ-011/0) և նպատակ ունի երկու օրենքնե-րում ապահովել երաշխավորված բանկային ավանդների շեմերի միատեսա-կությունը:

Նախագծի վերաբերյալ դիտողություններ չունենք:

Օրնքների համապատասխանությունն ապահովելու նպատակով, Հայաստանի Հանրապետության կառավարությունն առաջարկում է Հայաստանի Հանրապետության Ազգային Ժողովի 2016 թվականի դեկտեմբերի 16-ի «Հայաստանի Հանրապետության Ազգային Ժողովի աշխատակարգը հաստատելու մասին» ԱԺՈ-267-Ն որոշման 1-ինկետով սահմանված հավելվածի 42-րդ կետի 2-րդ ենթակետի համաձայն` «Ֆիզիկական անձանց բանկային ավանդների հատուցումը երաշխավորելու մասին» Հայաստանի Հանրապետության օրենքում փոփոխու-թյուններ կատարելու մասին» օրենքի նախագիծը (Պ-582-20.04.2020-ՖՎ-011/0) առաջինից երկրորդ ընթերցման ժամանակ համալրել ներկայացված Նախագծով և նախագծերը քննարկել մեկ միասնական փաթեթով:

ԵԶՐԱԿԱՑՈՒԹՅՈՒՆ

«Բանկերի, վարկային կազմակերպությունների, ներդրումային ընկերությունների, ներդրումային ֆոնդի կառավարիչների և ապահովագրական ընկերությունների սնանկության մասին» Հայաստանի Հանրապետության օրենքում փոփոխություններ կատարելու մասին» ՀՀ օրենքի նախագծի` ՀՀ պետական բյուջեի եկամուտների նվազեցման և ծախ­սերի ավելացման վերաբերյալ

Նախագծով առաջարկվում է բարձրացնել լուծարային միջոցների հաշվին մարվող՝ Հայաստանի Հանրապետության և օտարերկրյա քաղաքացիների, ինչպես նաև քաղա­քա­ցիու­թյուն չունեցող անձանց՝ ՀՀ դրամով բանկային հաշիվների և բանկային հաշիվների առկա մնացորդների և արտարժութային ավանդների (հաշիվների) չափերը:

Հաշվի առնելով վերոգրյալը՝ հայտնում ենք, որ Նախա­­­գծի ընդու­­­նումը չի հանգեցնի ՀՀ պետա­­­­կան բյու­ջեի ծախսերի և եկամուտ­ների էական փոփոխության: